Piiblikohvik
Tere tulemast taas Piiblikohvikusse!
Täna on mu külaliseks mees, kes töötab pastorina
Helsingi Rahvusvahelises Koguduses
ja on ka Soome Evangeelse Alliansi esimees.
Sellest räägime hiljem pikemalt.
Tema nimi on Timo Keskitalo. - Tere tulemast! - Aitäh.
- Pidasid hiljutise finantskriisi aegu jutluse,
kus ennustasid, et sellele järgneb mitmel pool maailmas
revolutsioone. Kust sa teadsid?
Kuna tänast saadet tehes loeme Egiptusest
ja teistest rahututest riikidest. Mida sa sellega mõtlesid?
- Oli näha, et finantskriis tekitab rahutusi.
Kui inimestel ei ole leiba ja toitu, tekitab see ülestõuse.
See oli veidi pärast USA-s alanud finantskriisi,
kui oli näha mõningat rahutust.
Arvasin, et sellele järgneb kõikjal maailmas üsna kiiresti
erinevaid rahutusi, kuid see protsess oli üsna aeglane.
Tookord ma eksisin, kui arvasin, et see juhtub kiiresti.
Tundus, et sellest tekib otsekui tsunamilaine,
mis levib aeglaselt kõikjal maailmas.
Maailm on erinev.
Maailmas on saari, kus maismaa on vaid veidi veest kõrgemal
ja kui laine sinna jõuab, matab see kõik enda alla.
Majanduslikult on samuti nõrgemas olukorras riike ja rahvaid,
kelle see laine saabudes enda alla matab.
Kui see juhtub, hakkavad inimesed vastu.
Nad korraldavad rahutusi ja revolutsioone.
Arvasin, et nii sünnib.
Oleme näinud majandusteemalisi rahutusi Kreekas, Iirimaal.
Ka Islandis on olnud raske.
Oli oodata, et see laine levib ka mujale maailma -
Põhja-Aafrikasse ja eks näis, kuhu see veel jõuab.
Kuid see tundub liikuvat aeglaselt edasi.
- Viimasel ajal on kõne all olnud Wikileaks,
kus avaldatakse asju, mida inimesed on oletanud,
kuid pole teadnud - kuidas mingi armee käituks,
näiteks USA-s või mujal, ning muid asju poliitika valdkonnas.
Mida see sinu arvates tähendab?
- Need on otsekui kaks teineteise suunas liikuvat lainet,
mis tekitavad kokku põrgates suure harja.
Tundus, et need kaks lainet said Tuneesias kokku,
kus olid olemas tavaline ebaõiglus, inimeste vaesus
ja Wikileaks'i paljastused tulid samal ajal.
Tuli välja, et riigi juht oli tegutsenud ebaausalt,
varastanud riigi raha ning see sõnum jõudis rahvani.
See tekitas rahvaülestõusu.
Näib, et kahe laine ristumine tekitas praeguse olukorra Põhja-Aafrikas,
araabiamaailmas ja ka Iraanis.
- On ilmselt ka teisi riike, kus praeguste valitsejate
kunagise tegevuse ilmsiks tulemine võib probleeme tekitada -
Nepaal ja mitmed teised.
- Jah. Wikileaks puudutab vaid viimaste aastate sündmusi
ja elektronkirjavahetust.
Siin näeme ka elektronposti nõrkust.
Oleks muidugi huvitav, kui paljastataks ka varasemaid asju.
Sel juhul puudutaks see ka Soomet - suhteid NSVL-iga ja muud.
Kui need avalikustataks, toimuks ka siin tugevat liikumist.
Riike, mis tegutsevad ausamalt ja läbipaistvamalt,
need paljastused eriti ei kõiguta.
- Milliseid põhitrende neis rahutustes näed?
Mis on olulisimad teemad, mis asju kõige rohkem mõjutavad?
- Üllatuslikult on Põhja-Aafrika rahutused ühiskondlik-poliitilised.
See on seotud sellega, et seal on palju noori,
kellel on mingisugune haridus, paljudel isegi väga hea,
kuid ei ole tööd ja vahendeid oma elu üles ehitamiseks,
poliitilise mõjutamise võimalust.
See on traditsiooniline ühiskondlik-poliitiline kriis.
Oleksin oodanud Põhja-Aafrikast teistlaadi rahutusi.
Kuhu see viib, on ise küsimus.
Egiptuses on kolm võimalust -
armee, mis on võtnud kontrolli olukorra üle.
Üks võimalus on sõjaline diktatuur või mingisugune sõjaväevalitsus,
mis püsib näilisest jõust hoolimata.
Teine võimalus on tõeline demokraatia,
mille järgi on suur nälg.
Rahvas tahab asju tõeliselt mõjutada.
Kolmas võimalus on Moslemivennaskond
ja islamiriigi tekkimine.
Neil on üsna suur toetus - räägitakse ligi 20 protsendist.
Sellise toetusega on võimalik võimule tõusta.
Need on kolm peamist võimalust.
Aeg näitab, kas võidab üks neist kolmest või mingi kombinatsioon.
- Millisena näed globaalselt islami väljakutset?
- Islami sees käärib pidevalt. Seal on vastuolud.
Moslemimaades on suured vastuolud.
Hetkel pääses esile demokraatiaigatsus.
Ameerika vabadus, mida George Bush on jutlustanud
ja mille üle on naerdud, on saanud Põhja-Aafrikas reaalsuseks -
inimesed tahavad seda, vaatamata moslemijuhtide väidetele,
et demokraatia pole meie jaoks.
See olevat võõras, läänemaine ja seda ei taheta.
Ometi rahvas tahab seda ja see on üllatav.
- Millest selle esiletõus johtub?
- Loomulikult igatsevad kõik vabadust.
See on inimeses olev igatsus ise otsustada oma asjade
ja elu üle, moodsa sõnaga 'empowerment' - võimestamine.
Loomulikult inimesed tahavad seda, see on meisse loodud.
See ei ole vaid Vana-Kreeka idee, vaid lähtub inimsusest ja loomisest.
- Samuti ka igatsus õigluse järele.
- Just. Seda nõuab südametunnistus.
Need on meile antud asjad, nagu ameeriklased ütlevad -
Jumala poolt meile antud vabadus ja õiglus.
Need on Jumalalt saadud.
Seega räägime õigustatult demokraatiast,
see ei ole vaid Lääne mõiste.
- Oled pastor rahvusvahelises koguduses
ja kohtud pidevalt inimestega, erinevatest kultuuridest,
Põhja-Aafrikast ja mujalt.
Milline on meie olukord Läänes, Põhjamaades ja Soomes?
- Paljud mujalt tulnud näevad siin demokraatia varjupooli.
Kui demokraatia eraldub kristlikest väärtustest
ja loomistööst, läheb tee viltu.
See annab moslemiliidritele head argumendid
demokraatia vastu rääkimiseks: vaadake, kuhu see viib -
kõik väärtused kaovad.
Islamis on lisaks demokraatiale üks teine trend -
võrdõiguslikkus ja naiste õigused.
Islami sees on varjatud laine, mis esitab väljakutse
islami põhimõtetele.
Teiselt poolt on näha, et Põhja-Euroopas
on mindud teise äärmusse, millel on samuti hävitav jõud.
Võrdõiguslikkuse nõue tasandab inimesed ühesuguseks,
eitades loomistööst johtuvaid erinevusi.
Näiteks - vanemate ja laste suhted.
Vanemate vastutus laste eest, nende õigus ja kohus lapsi kasvatada
on sattunud meie kultuuris küsimärgi alla.
Mujalt tulnud inimesed näevad seda.
See lajatab neile näkku ja nad teavad, et see pole õige.
- Kas see on sekulariseerumise tagajärg,
et vanemate austamine, sündimata elu austamine,
vanaduspõlve austamine on vähenenud?
- See on kindlasti seotud sekulariseerumisega,
kuid selle taga on veel suuremgi põhjus.
- Mida sa silmas pead?
- Jumala loomistöö vastasus ja inimese patusus,
mis viib inimese lõputu mässamiseni Jumala
ja Tema korra vastu.
- Kui kohtad mujalt pärit kristlasi,
mida ütlevad nad meie kristluse kohta?
- Üldiselt on mujalt tulnud kristlased väga viisakad,
ega ütle midagi. Nad mõtlevad, aga ei ütle.
Kui tekib usalduslik atmosfäär, tulevad need asjad esile -
hämmeldus ja väidetakse, et teeme pimesi pattu.
Soome kristlased elavad patus ega näe seda.
Peaksime jõudma sellise suhtlemiseni, kus teistest kultuuridest tulnud
julgevad teistele meeleparandusjutlusi pidada.
- Huvitav vaatenurk.
- See käib mõlematpidi.
Me ei ole siin Põhjamaal ainsad patused.
Peame aktsepteerima, et Aafrikast või Aasiast tulnud kristlane
võib näha meie kultuuris selliseid patte või asju,
mille suhtes meie oleme pimedad.
- Patus elamise ja selle mitte tajumise kohta
olen kuulnud viimasel ajal rahvus- vahelistelt misjonikonverentsidelt.
Näiteks Jaapanis toimunud Lausanne'i konverentsi
ettevalmistaval kogunemisel anti ülevaateid eri maadest
ja räägiti näiteks Põhjamaade kirikute olukorrast.
Mujalt maailmast tulnud osalejad hakkasid spontaanselt nutma
ja võtsid kohe hetke palveks, et palvetada Põhjamaade eest.
Kas meie olukord on tegelikult nii kaugele läinud,
et oleme ise pimedad tee suhtes, mida käime.
Keegi meid väljastpoolt vaatav võib aga shoki saada.
- Kuidas keeta konna elusalt? Seda ei visata keevasse vette,
vaid võetakse külm vesi ja pannakse koos konnaga tulele
ning konn keeb elusalt ära, kuna vesi soojeneb vähehaaval.
Meiega on sama juhtunud. Meid keedetakse tulel
ja me ei pane ise tähelegi.
- Tahan küsida sinult pastorina - Soome Luteri kirikus otsustasid
piiskopid anda juhtnöörid, kuidas palvetada
samasooliste paaride eest.
Need juhtnöörid on maailmas väga unikaalsed,
kuna kirik on 2000 aastat üksmeelselt kuulutanud,
et see on Piibli järgi patt.
Äkitselt antakse juhtnöörid, kuidas avalikes olukordades ja mujal
nende eest palvetada.
Mida sina selle kohta arvad ja kas suudad ette kujutada,
et sinagi pastorina sellist palvet paluksid?
- Kui olen Rahvusvahelises Koguduses mujalt tulnud inimestele rääkinud,
et Soomes on selline olukord, vajub inimestel suu lahti.
Nad ei suuda seda uskuda.
Eile rääkis üks sõber Lõuna-Ameerikast,
et kuulis aastaid tagasi prohveteeringu lõpuaegade kohta,
kus selliseid asju ennustati.
Uskumatu, et see ongi sündimas ja lõpuaja prohveteeringud täituvad.
See on erinevatest kultuuridest pärit inimestele täiesti uskumatu,
et midagi sellist võiks juhtuda.
Kui sellised juhtnöörid oleks antud Soomes 20 aastat tagasi,
oleksid inimesed väga jõuliselt reageerinud.
- Kas see on seetõttu, et veel mäletatati,
mida Piibel selle kohta ütleb?
- Jah. Tol ajal meid ei keedetud.
Nüüdseks oleme veidi keedetud ja reaktsiooni ei järgne.
Mainitud juhtnöörid ei ole saanud erilist vastukaja.
Reageeritakse aga siis, kui keegi mõtleb või käitub nii,
nagu seda tehti 20 aastat tagasi ja ütleb, et tegemist on patuga.
Lugesin need juhtnöörid läbi ja need on väga lõdvalt kirjutatud.
Pastor võib palvetada ja tegutseda vastavalt oma äranägemisele.
Need on väga leebed juhtnöörid.
Lugesin neid mõttega, kas suudaksin neid ka ise järgida.
Leidsin, et suudaksin.
Võiksin palvetada partneriteks registreerunud
samasoolise paari eest nende juhtnööride järgi.
- Kuidas sa palvetaksid?
- Peaksin nendega Piibli ääres vestluse,
juhtnööride järgi võib kasutada ka kirjakohti.
Vaatleksime Roomlaste kirja 1. peatükki,
kus räägitakse inimese loobumisest Elavast Jumalast
ja Tema vahetamisest ebajumalate vastu.
Ka sellest, kuidas inimene on isekusest loobunud,
tervest seksuaalsusest ja himustab sama sugupoole järele.
Nii ilmneb meie elus patt. Vaatame seda Piibli põhjal.
Seejärel, vastavalt juhtnööridele, mille järgi võib kasutada
kiriku traditsioonilistele palvetele toetuvaid palveid,
palvetaksin: Oh kõige armulisem, ristilöödud Issand Jeesus Kristus,
vaata nende kahe poole nagu Sa vaatasid Peetruse peale,
kui ta sind salgas, ja patuse naise peale
variseri majas, ja röövli peale ristil.
Selle vestluse põhjal paluksime pattude andeksandmist.
Kui nad tõesti tunnistavad oma homoseksuaalsuse pattu,
siis palvetamegi selle samasoolise paari pattude eest.
- Nagu kelle tahes teise eest. - Just.
- Selles mõttes ei ole vahet, kelle eest seda palvet palutakse.
- Seejärel võiks neile kuulutada pattude andekssaamist.
Kui nad on oma patud tunnistanud ja need on andeks antud,
palvetaksin, et Issand hoiaks neid kiusatuste eest selles valdkonnas.
Anna neile jõudu patuga võidelda.
Kolmandaks paluksin, et nad paraneksid
sellest seksuaalse patu kalduvusest, mis neid vaevab.
Võiksin paluda neid kolme palvet ja need kõik mahuksid
antud juhtnööride sisse.
Selle põhjendusega võin öelda, et saaksin neid juhtnööre järgida.
- Iseasi on see, mis pärast selliste palvete palumist juhtub.
- Kui see toimub pattude tunnistamise vestluse ajal,
oleme kohal vaid meie kolm.
Sel juhul ei juhtuks midagi erilist, kui nad tõepoolest
tahavad südamest meelt parandada.
- Kui nad ei taha sellist palvet, võib neile viisakalt seletada,
et midagi muud ma ei saa palvetada.
Juhtnöörid annavad pastorile võimaluse keelduda palvest
ja seletada, et Piibli järgi on tegemist patuga
ja ma ei saa seda õnnistada.
- Täpselt nii.
Peame vaatama, kuidas neid juhtnööre tegelikult ka kasutatakse.
Minu arusaamise järgi võiks neid kasutada nii.
- Kas on oluline, et meie arusaamine kristlikust elust on muutunud?
Tegemist ei ole ühe inimrühma kallal norimisest,
vaid sellest, et kristliku elu puhul ei peeta enam vajalikuks
lugeda Piiblist Jumala tahet.
Vaatame seda kui peeglit ja näeme,
et oleme taas ja taas mõtete, sõnade ja tegudega kõike rikkunud,
tunnistan need patud ja saan Jeesuse Kristuse nimel andeksanni
ja jõu uueks eluks.
Kogu seda kontseptsiooni enam ei kasutata.
- Tõsi. See on asendunud kontseptsiooniga,
et see, mis on, on õige.
- Ja igaüks otsustab ise. Ja Jumala tahe on oletus.
Ma ei ole kunagi mõistnud, et kui Piiblit ei peeta Jumala Sõnaks,
kuidas on võimalik järgmiseks öelda, mida Jumal tahab ja milline Ta on.
Kust ta selle teabe saab?
- See tuleb inimesest endast, tema mõistusest.
- Mis on vastus sellisele olukorrale?
Millise tee peaks kristlane sellises olukorras valima?
Maailm kohiseb ja vajab evangeeliumi.
Oleme suures nõtruses, mitte üksnes luteri kirik,
vaid ka paljud teised Põhjamaade ja Soome kirikud.
Milline on õige tee?
Kas see on midagi Soome Evangeelse Alliansi
2010. aastal Kaplinnas toimunud misjonikonverentsil
avaldatud materjalidest, kus sa isegi viibisid?
Programmis rõhutatakse Piibli tähtsust,
lepitustööd, mille järgi Jeesus on surnud meie pattude eest.
Kas naasmine Piibli tõdede juurde on sinu meelest vastus?
- Kindlasti naasmine Piibli juurde ja ärkamine.
Kui on jäädud tukkuma, tuleb üles ärgata.
Kui keegi on vaimselt surnud, vajatakse uut elu.
Vaimse elu sündimiseks tuleb naasta Piibli juurde
ja usupuhastuse peamiste põhimõtete juurde.
Piibel on usu ja elu ülim juhtnöör.
Peame naasma selle juurde, et patune inimene vajab päästet
usu kaudu Jeesusesse.
Peame naasma nende lihtsate asjade juurde
ja alustama meeleparandust iseendast
ning seejärel kuulutama seda julgelt teistele.
Kaplinnas parandati meelt, tunnistati ühiselt patte.
Tuhanded ühes saalis viibivad inimesed põlvitusid koos
oma pattude tunnistamiseks.
Näiteks tunnistati evangeeliumi valesti kasutamist,
eduteoloogiat, kus inimesed ajavad taga omakasu
ning manipuleerivad teisi omakasu ja eduteoloogia nimel.
Tunnistasime ühtse globaalse rühmana patte ja parandasime meelt.
See oli üsna võimas.
Peame naasma evangeeliumi põhitõdede juurde
ja alustama meeleparandust iseendast.
- On huvitav, et konverentsil ei peetud vaid mõistuslikke arutelusid
ega antud ülevaateid tööst ja uurimustest,
vaid tunnistati patte ja palvetati Elava Jumala poole.
- Seal isegi nuteti koos.
See oli üsna eriline kogemus, kui tuhanded inimesed
saavad koos puudutatud ja parandavad meelt Jumala ees.
- Kas sealt jäi meelde midagi lootustandvat?
- Lootuse vaatenurgast kirik kasvab suurel kiirusel.
Kristlaskond ja koguduste arv kasvab pidevalt.
Eelkõige kasvab see seal, kus inimesed on vaesed
ja kus inimesi taga kiusatakse.
Ülemaailmne kristlaste arv kasvab pidevalt.
- Milliseid tundmärke näed seal, kus kristlaste arv kasvab?
- Samu tundemärke näeb ka siia immigreeruvate kristlaste puhul.
Need on väga lihtsad põhimõtted - Piiblit võetakse tõena.
See ei ole lihtsalt uurimisobjekt, Piiblit austatakse Jumala Sõnana.
Seda loetakse aktiivselt ja sobitatakse igapäevaellu.
Palveelu on tõsine. Palve ei ole rida ilusaid lauseid,
vaid see tõuseb südamest ja palved on tihti tulised,
neid on raske vaikselt paluda, kuna tungivad esile nii võimsalt,
et neid peab hüüdma.
- Need ei ole formaalsed.
- Just. Neis on tugev emotsioon.
Ja neist on kuulda, et inimene räägib Jumalaga.
Piibli juhtnööre eluks võetakse samuti tõsiselt.
Vaadatakse, mis on Piiblis Jumala Sõna, mis on õige ja vale.
Seda võetakse tõsiselt ega mängita mänge.
Just selliseid põhijooni on näha kasvava kristluse keskel.
Kui see jõuab immigrantide kaudu ka meieni,
tundub see tsivilseeritud, õpetatud kristlastele tihti piinlikuna.
- Kui võtaksime selle alandlikult vastu,
võiks see uuendada kogudused ja me enda vaimse elu.
- Jah. Kui me ei kallista surnuks siia saabuvaid kristlasi nii,
et nemadki meie olukorraga muganduvad,
mida juhtub kahjuks pidevalt.
- Lämmatatakse nende ind ja tõsidus.
- Väites, et see ei sobi siia. Aga sobib küll.
- Aitäh, Timo Keskitalo, et rääkisid neist vaatenurkadest oma töös
ja mujal maailmas.
Õnnistust sinu töösse, Rahvusvahelise Koguduse töösse,
Soome Evangeelse Alliansi töösse ja kõigesse muusse!
- Aitäh! Aitäh teile, kallid vaatajad.
See sobib siia. See sobib siia suurepäraselt.
Nimelt Jumala antud ärkamine, kus naaseme Piibli,
elava palve ja pattude tunnistamise
ning andekssaamise vastuvõtmise juurde Jeesuses Kristuses.
See sobib suurepäraselt siia ja see on meie ainus lootus.
Õnnistust sinu elusse!
Kohtume nädala pärast taas Piiblikohvikus!
Tõlge: Monika Jaaguri